**ZAPISNIK PRVE, KONSTITUTIVNE SEJE UPRAVNEGA ODBORA ŠOLSKEGA SKLADA GLASBENE ŠOLE LJUBLJANA MOSTE – POLJE**

**Sreda, 26. 2. 2014 ob 18.00**

**Prisotni:** Mojca Tratar, Mladen Jakšić, Janez Jelovšek, Larisa Zurunić, Matic Titovšek, Branka Drnovšek Adamlje, Mitja Zaplatil, Janja Hvala

Ga. ravnateljica, Mojca Tratar, ki je sklicateljica seje, je pozdravila vse prisotne in predlagala sledeč

**Dnevni red:**

1. **Predstavitev predsednika Šolskega sklada Glasbene šole Ljubljana Moste – Polje**

**(v nadaljevanju ŠS)**

1. **Predstavitev Sklepa o delovanju ŠS**
2. **Izvolitev namestnika predsednika in tajnika ŠS**
3. **Razno**

K 1:

Ga. ravnateljica je predstavila predsednika Šolskega sklada, Mladena Jakšića, ki je bil predlagan in potrjen na sestanku Sveta šole, dne 25. 2. 2014. Vsi prisotni člani Sveta šole so soglasno potrdili g. Jakšića za predsednika. Odsotni člani pa so po korespondenčni seji, dne 27. 2. 2014, predlog potrdili.

K 2:

Ga. ravnateljica je predstavila Sklep o ustanovitvi Šolskega sklada, ki je bil potrjen na sestanku Sveta šole , dne 25. 2. 2014.

Članom upravnega odbora ŠS (v nadaljevanju UO) je ga. ravnateljica predstavila in jih seznanila s posameznimi točkami Sklepa o ustanovitvi ŠS.

K 3:

Člani upravnega odbora ŠS so predlagali go. Branko Drnovšek Adamlje za namestnico predsednika ŠS. Ga. Drnovšek Adamlje se je s predlogom strinjala in nalogo namestnice predsednika ŠS sprejela.

Predsednik ŠS, g. Mladen Jakšić, je za tajnika predlagal g. Matica Titovška, ki se je s predlogom strinjal in nalogo tajnika sprejel.

Za računovodski del ŠS bo zadolžena Rozalija Petrič, ki že vodi računovodstvo na Glasbeni šoli Ljubljana Moste – Polje.

K 4:

Podan je bil predlog, da bi bil prvi večji projekt ŠS pomoč pri najemu dvorane v Slovenski filharmoniji za zaključna koncerta učencev v maju 2014. Ideja je bila, da bi na samem koncertu pobirali prostovoljne prispevke za najem dvorane. Preveriti moramo kako je s poslovanjem z gotovino.

Člani UO so se strinjali, da je potrebno najprej sestaviti dopis, kjer seznanjamo starše učencev naše glasbene šole o ustanovitvi ŠS in da lahko prispevajo vanj. Dopisi bodo poslani po navadni in elektronski pošti vsem staršem, katerih učenci se šolajo na naši glasbeni šoli.

Ta dopis poslati je potrebno poslati tudi na večja ali manjša podjetja, oz. najti kontaktno osebo, za vročitev dopisa za sredstva.

V dopisu naj bo tudi določeno kakšne so »proti usluge«.

Vse o ustanovitvi ŠS in dopis za pridobitev sredstev je potrebno objaviti tudi na spletni strani šole.

G. Jerovšek je še opozoril, da mora UO postaviti jasne kriterije in določiti potek dela za porabo sredstev ŠS.

Zapisala: Janja Hvala Predsednik Šolskega sklada:

Mladen Jakšić